Χρήση της ΚΙΜ-1 ως προγνωστικού δείκτη νεφρικής βλάβης σε παιδιατρικούς ασθενείς και νεαρούς ενήλικες με σακχαρώδη διαβήτη τύπου 1: Συστηματική ανασκόπηση
Creators: name: Χριστακόπουλος, Αριστείδης Χριστόφορου
Publisher: name: Aristotle University of Thessaloniki
Year: 2024
Subjects: KIM-1
Νεφρική βλάβη
Σακχαρώδης διαβήτης τύπου 1
Kidney Damage
Diabetes mellitus type 1

description: Εισαγωγή: Η έγκαιρη ανίχνευση της νεφρικής βλάβης σε ασθενείς με Σακχαρώδη Διαβήτη Τύπου 1 (ΣΔ1) είναι κρίσιμη για την πρόληψη σοβαρών επιπλοκών και τη βελτίωση της ποιότητας ζωής. Το μόριο νεφρικής βλάβης-1 (KIM-1) έχει αναδειχθεί ως υποσχόμενος βιοδείκτης για την πρώιμη διάγνωση της νεφρικής βλάβης. Σκοπός: Η παρούσα μελέτη αποσκοπεί στην αξιολόγηση της αποτελεσματικότητας της KIM-1 ως προγνωστικού δείκτη νεφρικής βλάβης σε παιδιατρικούς ασθενείς και νεαρούς ενήλικες με ΣΔ1 μέσω μίας συστηματικής ανασκόπησης της παρούσας βιβλιογραφίας. Μεθοδολογία: Η μελέτη αποτελεί μία συστηματική ανασκόπηση μη τυχαιοποιημένων, ελεγχόμενων μελετών που δημοσιεύθηκαν από το 2000 έως το 2023. Οι συμμετέχοντες είναι παιδιά και έφηβοι με ΣΔ1, στους οποίους μετρήθηκαν τα επίπεδα της KIM-1 στα ούρα και το αίμα, καθώς και άλλοι δείκτες νεφρικής λειτουργίας. Αποτελέσματα: Τα ευρήματα των μελετών έδειξαν ότι τα επίπεδα της KIM-1 ήταν σημαντικά αυξημένα σε ασθενείς με διαβητική νεφροπάθεια σε σύγκριση με υγιείς μάρτυρες. Τα αυξημένα επίπεδα της KIM-1 συσχετίζονται με τη σοβαρότητα της νεφρικής βλάβης και την πρόγνωση της νόσου. Επιπλέον, η KIM-1 αποδείχθηκε πιο ευαίσθητος δείκτης στην ανίχνευση της νεφρικής βλάβης από προγενέστερους βιοδείκτες. Συμπέρασμα: Η μελέτη των δημοσιευμένων αποτελεσμάτων επιβεβαίωσε τη σημασία της KIM-1 ως πρώιμου δείκτη νεφρικής βλάβης σε παιδιατρικούς ασθενείς με ΣΔ1. Η ενσωμάτωσή του στην κλινική πράξη μπορεί να βελτιώσει τη διαχείριση της διαβητικής νεφροπάθειας και να μειώσει τον κίνδυνο εξέλιξης σε χρόνια νεφρική νόσο.
description: Introduction: Early detection of kidney damage in patients with Type 1 Diabetes Mellitus (T1DM) is critical to prevent serious complications and improve the quality of life. Kidney injury molecule-1 (KIM-1) has emerged as a promising biomarker for early kidney injury diagnosis. Purpose: The present systematic review aims to evaluate the effectiveness of KIM-1 as a prognostic marker of renal damage in pediatric patients and young adults with T1DM. Methodology: The study includes a systematic review of nonrandοmized controlled trials published from 2000 to 2023. Participants are children and adolescents with T1DM, in whom KIM-1 levels in urine and blood were measured, as well as other markers of kidney function. Results: The findings of the study showed that KIM-1 levels were significantly increased in patients with diabetic nephropathy compared to healthy controls. Moreover, the systematic review showed that elevated levels of KIM-1 were correlated with the severity of kidney damage and disease prognosis. In addition, KIM-1 showed to be a more sensitive marker than traditional biomarkers in kidney damage detection. Conclusion: The study of the published results confirmed the importance of KIM-1 as a precocious marker of kidney damage in pediatric patients with T1DM. Its incorporation into clinical practice may improve the management of diabetic nephropathy and reduce the risk of progression to chronic kidney disease.